**savivaldybės Bendruomenės sveikatos tarybos**

**POSĖDŽIO PROTOKOLAS**

2017-12-19 Nr. TAR1-178

Klaipėda

Posėdis įvyko 2017-12-06, prasidėjo 15.00 val.

Posėdžio pirmininkas Artūras Razbadauskas

Sekretorė Rožė Perminienė

Dalyvauja Bendruomenės sveikatos tarybos (BST) nariai: J. Grubliauskienė, R. Ložienė, A. Daujotienė, J. Asadauskienė, B. Bartašiūtė, A. Meiraitė, J. Beniušytė, D. Drungilienė, S. Liekis, R. J. Pilipavičius.

Kviestiniai svečiai: R. Perminienė.

**DARBOTVARKĖ:**

**1. Dėl ES projekto „Klaipėdos miesto tikslinių gyventojų grupių sveikos gyvensenos skatinimas“.**

**2. Einamieji klausimai.**

1. **SVARSTYTA. Dėl ES projekto „Klaipėdos miesto tikslinių gyventojų grupių sveikos gyvensenos skatinimas“.**

J. Grubliauskienė informavo, kad vadovaujantis LR sveikatos apsaugos ministro 2017-07-28 įsakymu Nr. V-918 patvirtintu 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2-ESFA-R-630 „Sveikos gyvensenos skatinimas regioniniu lygiu“ projektų finansavimo sąlygų aprašu, BĮ Klaipėdos miesto visuomenės sveikatos biuras rengia projektą „Klaipėdos miesto tikslinių gyventojų grupių sveikos gyvensenos skatinimas“, kurio tikslas – padidinti tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius (pranešimas pridedamas). Projektas finansuojamas iš Europos Sąjungos struktūrinių fondų lėšų 2018-2022 m. Projekto finansuojamoji dalis sudaro ne daugiau kaip 92,5 proc. visų tinkamų finansuoti projekto išlaidų, t. y. iš ES struktūrinių fondų ir Lietuvos Respublikos valstybės biudžeto lėšų skiriamas finansavimas negali viršyti 92,5 proc. Pareiškėjas privalo savo ir (arba) kitų šaltinių lėšomis prisidėti prie projekto finansavimo ne mažiau kaip 7,5 proc. visų tinkamų finansuoti projekto.

Diskutuota dėl planuojamų projekto veiklų: A. Daujotienė suabejojo dėl priemonės „Knygos „Naujas požiūris į maistą“ leidimas“ reikalingumo; S. Liekis domėjosi, ar yra poreikis planuoti tokią priemonę „Sensorinio kambario įrengimas Visuomenės sveikatos biure“; siūloma plėsti priemonę „Vaikų vasaros sveikatinimo stovyklos rengimas“, ją vykdant ilgiau ir sudarant galimybę didesniam miesto vaikų skaičiui pasinaudoti šia paslauga. A. Razbadauskas domėjosi, kas bus projekto priemonių vykdytojai.

**NUTARTA:**

**informacija išklausyta.**

1. **SVARSTYTA. Einamieji klausimai.**
2. Razbadauskas informavo, kad rengimas BST veiklos planas 2018 metams. Prašoma BST narių pagalvoti apie galima veiklos plano temas 2018 metams ir teikti jas plano sudarymui.

**NUTARTA:**

**BST veiklos planui 2018 m. temas teikti ir svarstyti kitame BST posėdyje (sausio mėn.).**

Posėdis baigtas 17.00 val.

BST pirmininkas A. Razbadauskas

BST sekretorė R. Perminienė